**Үйретері көп үйірмелер**

**Ш.Қ.Байжұманова**

**бастауыш сынып мұғалімі.**

**Үміткер ОМ**

**Бұқар жырау ауданы**

**Дүниеге келген баланың бойында тура біткен бір қабілет болатыны- мұғалім үшін дәлелді қажет етпейтін ақиқат. Қырағы ұстаз талантты баланың қабілет-қарымын мектепке келген күннен-ақ байқап, талабына қарай түрлі үйірме жұмыстарына тарта бастайды.**

Әдетте,бастауыш сыныптағы үйірме жұмысын кейбір мұғалім өзі жүргізетін болса, кей жағдайларда жеткіншектер ұстаздың ықпалымен мектепішілік үйірмелер секцияларына қатыса бастайды. Бұған бойындағы қабілеті қолданыс тауып, өз жетістігін көре бастаған бүлдіршін де перзентінің алғашқы шығармашылық жұмысына куә болып жүрген ата-аналар да дән риза. Баланың тұлға ретінде қалыптасу жолында сабақтан тыс уақытта жүзеге асырылатын үйірме жұмыстарының оқушыға тәрбиелік жағынан да,білімдік жағынан да берері мол. Орта мектептегі қосымша білім берудің ең күшті құралы болып табылатын үйірме жұмыстарының тиімділігі төмендегідей.

\* Түрлі бағыттағы үйірмелер ең алдымен қай баланың болсын,баланың шығармашылық қабілетін дамытады.Алғашында олар балалардың сабақ үстінде алған білімі мен біліктерін бекіту үшін ұйымдастырылатын іс-шара сияқты көрінгенімен,негізінде үйірме баланы оқу сияқты көрінгенімен,негізінде үйірме баланы оқу бағдарламасынан тыс қосымша біліммен қатиды.Сабақта айтылғандармен шектеліп қалмай, кез келген мәселеге ізденіспен, шығармашылық тұрғыдан қарауға,оны еркін түрде шешуге мүмкіндік береді. Алған білімін тереңдетіп,нақты істе қолдана білу дағдысын, бір істі уақытылы әрі тыңғылықты жасау жауапкершілігін қалыптастырады,тәртіпке үйретеді (үнемі қалмай қатысу);

\* Мұғалім оқушының стандарттан тыс,еркін,ойлау қабілетін тестілеуге,анықтауға мүмкіндік береді.(баланың жасаған жұмысына қарай, ұстаз оның бейімін,ойлау қабілетін бағалай алады);

\* Қимыл-әрекеттерінің координациясы арттырып,саусақтардың қозғалыс моторикасын дамытады,бастауыш баласының жазуын жақсартады;

\* Бизнестің алғашқы қадамдарын тәжірибеде игеруге түрткі болады (үйірмеде жасаған қолөнер бұйымдарын мектеп жәрмеңкесіне шығару,олардың басқа бұйымдарымен бәсекеге түсе алатындығын байқау);

\* Басқа үйірме мүшелерімен дұрыс қарым-қатынас жасай білуді үйренеді,коммуникациялық қабілеттерін дамытады.

\* Баланың бос уақытын тиімді өткізуге жағдай жасап, түрлі құқық бұзушы әрекеттердің алдын алады.

Әрине, бұл айтылғандардың барлығы тек жоспарлы да дұрыс қойылған үйрме жұмысы нәтижесінде жүзеге аспақ.Меңінше,әрбір үйірме оқушылар жүрегінен жол тауып, толық қатысуын қамтамасыз ететіндей қызықты болуы тиіс.Сондықтан оны ұйымдастыру ұстаздан әр тақырыпқа түбегейлі дайындықты,балаға деген шексіз мейірім шапағатты талап етеді.

«Ел іші-өнер кенші» - деп бекер айтпайды халқымыз.Ауылымызда бойында талантты тасып тұрған жеткіншектер де, жастар да жеткілікті. Олардың бірі суырып,салма ақындық қабілетімен көзге түссе,бірі көмейінен күміс төгілген әнші,ал енді бірінің білімге деген құштарлығы зор. Осы балалардың қабілетін ашып,бойындағы дарынның дамыту үшін Бұқар жырау ауданы,Үміткер орта мектебімізде қосымша білім бердің тиімді көзі –үйірме жұмыстары жақсы жолға қойылған.Мектепалды даярлық тобынан бастап,жоғары сыныптарға дейін түгел қатысатын бұл үйрмелердің ән вокал, домбыра,би,айтыс,қолөнер,спорт секциялары оқушылардың өнері мен білімін,денсаулығы шыңдап, рухани тұрғыдан дамытуға көп пайдасын тигізуде.Тіпті,осы үйрмелер кейіннен оқушыларымыздың өзінің ыңғайы мен бейіміне қарай сүйген мамандықтарын таңдауға ықпал етуде.

Ал бастауыш сыныптарға келетін болсақ,біздің мектепте бүлдіршіндерге арналған «Қызықты математика», «Қызықты логика» үйрмелері жұмыс істейді.

Бұл үйірмелерде балалар логикалық және сөзді есептерді,ребустар мен сөзжұмбақ шешу білігін игере бастайды. Ертегілер кейіпкерлерін ойнап, шағын қойылымдар қояды,қағаздан жасалған геометриялық фигуралардан түрлі пішіндер құрастырады. Осының бәрі баланың шыдамды,сабырлы болуына, бастаған ісін тастамайтын тиянақтылығын қалыптастырып,жоғары сыныптарға жақсы дайындықпен баруын қамтамасыз етеді.Үйірме жұмыстарының тиімділігі сол, қатысатын оқушылар мектепшілік және аудандық сайыстарда да жүлделі орындарға иеленіп,мектеп мәртебесін көтеруде.Алысқа бармай-ақ өз оқушыларым жайлы айтсам,олардың бірі аудандық көлемде ғылыми жұмыс сайысына қатысып, «Қымыз» тақырыбы бойынша жоба қорғаған Қадығаниев Мархабат I орынды иеленді,ал «Қазақтың ұлттық ою-өренгі» жобасымен оқушым Қазбекова Данара II орын алды.

Бір айта кететін жайт,биылғы оқу жылынан бастап,біздің мектепалды даярлық тобының бүлдіршіндері үшін ағылшын тілі үйірмесі ашылды.Әзірге жеткіншектер ағылшын әліп-биін толық меңгеріп кетпесе де,ағылшын әліп-биін толық меңгеріп кепесе де, мектепалды даярлық тобынан басталған тіл ұстарту үйірмесі келешекте жақсы көрсеткіштерге жеткізеді деп сенеміз